പ്രണയം നടിച്ച് നിര്ബന്ധിത മതപരിവര്ത്തനം നടത്തുന്നത് ആശങ്കാജനകം പാലാ ബിഷപ്പിനെ പിന്തുണച്ച് എന്എസ്എസ് കോട്ടയം: സ്നേഹമെന്ന വജ്രായുധമുപയോഗിച്ചും മറ്റ് പ്രലോഭനങ്ങള് ഉപയോഗിച്ചും പെണ്കുട്ടികളെ വലയില് വീഴ്തി നിര്ബന്ധിത മതപരിവര്ത്തനം ചെയ്യുന്ന ഭീകരപ്രവര്ത്തനം ആശാങ്കജനകമെന്ന് എന്എസ്എസ്. എന്നാല് ഇതിനൊന്നും മതത്തിന്റേയോ സമുദായത്തിന്റേയോ പരിവേഷം നല്കരുതെന്ന് എന്എസ്എസ് പുറത്തിറക്കിയ പ്രസ്താവനയില് പറയുന്നു. പ്രണയം നടിച്ചുള്ള നിര്ബന്ധിത മതപരിവര്ത്തനത്തില് വശംവദരാകാതിരിക്കാന് സമുദായസംഘടനകള് ആവശ്യമായ മുന്കരുതലുകള് എടുക്കണം. മതവിദ്വേഷത്തിനെതിരെ ജാതിമതഭേദമന്യെ എല്ലാവരും ഒന്നിക്കണമെന്നും എന്എസ്എസ് പ്രസ്താവനയിലാവശ്യപ്പെട്ടു. രാജ്യദ്രോഹപരമായ നടപടി സ്വീകരിക്കുന്നവരെ കണ്ടെത്തി അമര്ച്ച ചെയ്യേണ്ട ബാധ്യത കേന്ദ്ര സംസ്ഥാന സര്ക്കാറുകള്ക്കുണ്ടെന്ന് എന്എസ്എസ് ജനറല് സെക്രട്ടറി ജി സുകുമാരന്നായര് വ്യക്തമാക്കി. മതവിദ്വേഷവും വിഭാഗീയതയും വളര്ത്തി രാജ്യത്തെ അപകടത്തിലേക്ക് നയിക്കുന്ന പ്രവണതകളെ ഒഴിവാക്കാന് എന്.എസ്.എസ് ആഹ്വാനം ചെയ്തു. ഇത്തരം നടപടിയ്ക്ക് വശംവദരാകാതിരിക്കാന് ജനങ്ങളും സമുദായ സംഘടനകളും മതിയായ മുന്കരുതലും പ്രചാരണവും നടത്തണമെന്നും എന്.എസ്.എസ് ആവിശ്യപ്പെട്ടു.